253. brdska brigada
Treća tuzlanska brigada TO formirana je 19. juna 1992. godine. Pripadala je 2. korpusu Armije RBiH. Tokom rata bila je poznata pod nazivima: Treća lahka brigada Tuzla, Treća motorizovana brigada i Treća brdska brigada Tuzla. Na položaju komadanta brigade tokom rata bili su: Enes Atić, Mirsad Mujović i Kemal Džanko. Prvobitno se brigada sastojala od tri bataljona. U 1. bataljon su ušli rudari Rudnika Kreka. U 2. bataljon su ušli pripadnici Prvog tuzlanskog odreda, Čete Kozlovac i Čete Ilinčica. U 3. bataljon su ušle jedinice iz sastava TO Slavinovići. Kasnije će biti osnovan i 4. bataljon te manevarska Brdska četa. Kroz brigadu je prošlo oko 5.800 boraca.